
Kirjalike nõusolekute väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid ehitiste omanikelt kirjalike nõusolekute väljastamise taotlused ehitusprojektide ja riigilõivu maksekorraldustega.

Esitatud ehitusprojektid vastavad Majandus- ja kommunikatsiooniministri 25.09.2010. a määruse nr 67 „Nõuded ehitusprojektile”.
Seega, kirjalike nõusolekute andmiseks takistusi ei ole ning ehitistele võib väljastada kirjalikud nõusolekud.

2. ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lähendab  ja korraldab kohaliku elu küsimusi, mis volikogu määruse või otsusega või valla või linna põhimäärusega on pandud täitmiseks valitsusele.

2.2. Vastavalt ehitusseaduse § 16 lõike 1 Kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.3 Narva Linnavolikogu 29. mai 2003. a määruse nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine".
3. OTSUS
Väljastada kirjalikud nõusolekud alljärgnevatel aadressidel:
3.1. Metsa tn 13 kanalisatsiooni- ja veetorustiku ehitamiseks;
3.2. Alajaama tn 30 (Energeetik-3 AÜ asuva) sauna laiendamiseks ja rekonstrueerimiseks ning piirdeaia püstitamiseks;
3.3. Tekstiili tn 3b kanalisatsiooni- ja veetorustiku ehitamiseks;
3.4. 1. Jõe tn 6 kanalisatsioonitorustiku ehitamiseks;
3.5. Vestervalli tn 2a veetorustiku, kanalisatsiooni, soojustrassi ning elektrikaabli ehitamiseks.
4. RAKENDUSSÄTTED

4.1.Käesolev korraldus jõustub seadusega ettenähtud korras.

4.2.Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest

